Deruk jawa

Deruk Jawa (Streptopelia bitorquata) ya iku spésies manuk ing kulawarga dara Columbidae. Spesies iki sumebar ing panggonan kang mencar-mencar, ya iku ana ing Pilipina lan Pulo-pulo ing Indonésia saka  Jawa nganti Timor Leste, nanging ora ana ing Kalimantan utawa Sulawesi. Manuk iki uga ana ing Guam lan Kapuloan Mariana Lor, sanajan ing  Guam cacahé suda amarga anané ular coklat pohon. Papan uripé ana ing alas ing  dataran cendhèk subtropis utawa alas dataran cendhèk tropis kang lembab lan alas  bakau subtropis lan tropis.

 Deskripsi awak lan swara 
Awaké ukuran sedengan (30 cm). Buntuté dawa, wuluné soklat semu abang. Saèmper Deruk biyasa. Bédané, manuk iki warna endhasé luwih klawu. Kalung ing gulu pinggirané putih lan tanpa tutul putih. Ing tengahé wulu buntut warna soklat. Kaloro sisih wulu buntut klawu kanthi pinggiran rada putih. Iris jingga, cucuk ireng kanthi pangkal abang, sikil abang kapara wungu. Suaranya ya iku "kru-kruuu".

 Perilaku 
Saba ing panggonan kang kabuka, padésan cedhak alas, nanging mligi ing alas mangrove  nganti èlevasi 600 mdpl. Turu ing wit-witan cilik, mangan ing tlatah binuka ing ndhuwur lemah, pasangan utawa sajeroning golongan-golongan cilik.

 Panggunaan 
Manuk Deruk jinis iki kanggo fauna idhèntitas Kabupatèn Bantul. Ana uga kang nyebut manuk iki manuk  puter.

 Uga delengen 
Deruk biyasa
Puter

 Basa Liya 
 Basa Ceko: hrdlička šedotemenná.
 Basa Walanda: Javaanse Tortelduif.
 Basa Polen: synogarlica wyspowa.
 Basa Jepang:  オオベニバト(oobenibato).
 Basa Prancis: Tourterelle à double collier.

 Réferènsi 

Kategori:Deruk
Kategori:Manuk
Kategori:Manuk ingon-ingon